Druhy štúdia a ich zameranie
na Ekonomickej fakulte UMB

Fakulta organizuje bakalárske a inžinierske štúdium v akreditovaných študijných odboroch cestovný ruch, ekonomika a riadenie podniku a verejná ekonomika a správa.

V študijnom odbore *cestovný ruch* organizuje fakulta bakalárske štúdium v rámci študijných špecializácií: cestovné kancelárie a hotelierstvo a pohostinstvo.

V študijnom odbore *ekonomika a riadenie podniku* organizuje fakulta bakalárske štúdium v rámci študijných špecializácií: ekonomika a riadenie podniku, manažment a marketing.

V študijnom odbore verejná ekonomika a správa organizuje fakulta bakalárske štúdium v rámci študijných špecializácií: ekonomika a manažment verejných služieb, ekonomika a správa území.

Bakalárske štúdium sa ukončuje bakalárskou štátnou skúškou. Úspešnému absolventovi sa priznáva titul „bakalár“ (v skratke „Bc.“).

V študijnom odbore cestovný ruch organizuje fakulta inžinierske štúdium v rámci študijných špecializácií: ekonomika a manažment hotelierstva a pohostinstva, ekonomika a manažment cestovných kancelárií, interkultúrna komunikácia v cestovnom ruchu.

V študijnom odbore ekonomika a riadenie podniku organizuje fakulta inžinierske štúdium v rámci študijných špecializácií: ekonomika a riadenie malých a stredných podnikov, manažment a marketing.

V študijnom odbore verejná ekonomika a správa organizuje fakulta inžinierske štúdium v rámci študijných špecializácií: ekonomika a manažment verejných služieb, ekonomika a manažment vzdelávania, ekonomika a manažment zdravotníctva, ekonomika a správa území.

Inžinierske štúdium sa ukončuje inžinierskou štátnou skúškou. Úspešnému absolventovi sa priznáva titul „inžinier“ (v skratke „Ing.“).